Държавен вестник, бр. 55, 2025 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  55
(2) Центърът провежда информационни 
кампании, насочени към различни групи 
хора в зависимост от тяхната професионал­
на принадлежност, възрастови и социални 
характеристики, общи браншови интереси, 
организира кръгли маси, работни срещи, об­
ществени обсъждания, свързани с дейността 
на предприятието.
(3) Организира, подготвя и координира 
издаването на печатни информационни ма­
териали, популяризиращи дейността и пости­
женията на предприятието.
(4) Организира провеждането и координи­
ра публикуването в национални средства за 
масова информация на интервюта с предста­
вители на ръководния екип и други участия, 
популяризиращи дейността на предприятието.
Чл. 26. Звено „Вътрешен одит“ изпълня­
ва функции, регламентирани със Закон за 
вътрешния одит в публичния сектор, като:
1. подпомага ръководството при вземане 
решения за постигне целите чрез прилагане 
на систематичен и дисциплиниран подход за 
оценяване ефективността при управление на 
риска, контрола и управление дейността на 
предприятието;
2. осъществява функциите си в съот­
ветствие с международните стандарти за 
професионална практика по вътрешен одит 
и спазване принципите за независимост и 
обективност, компетентност, професионална 
грижа, почтеност и поверителност;
3. идентифицира, оценява възможните 
рискове и осигурява независима и обективна 
информация, предназначена за подобряване 
на контролираните дейности;
4. оценява адекватността и ефективността 
на системите за финансов контрол и управле­
ние по отношение на: идентифициране, оце­
няване и управление на риска, съответствие 
с действащото законодателство, приложими 
нормативни и вътрешни актове, надеждност 
и всеобхватност на финансовата и опера­
тивна информация, опазване на активите и 
дава препоръки за подобряване дейността в 
предприятието;
5. дава становища по компетентност и оси­
гурява обективна информация след извършен 
текущ контрол, включително превантивна 
намеса по особено важните за предприятието 
проблеми, с цел недопускане на финансови и 
други закононарушения;
6. със заповед на изпълнителния директор 
извършва вътрешни проверки във връзка със 
законосъобразното съхраняване, стопанисва­
не, разходване и отчитане на имуществото и 
активите на предприятието.
Чл. 27. Управленията по чл. 11, ал. 2, 
т. 1 – 4 имат свои структури и персонал 
с работно място в главно управление и в 
специализираните поделения на Държавно 
предприятие „Радиоактивни отпадъци“.
Раздел ІІІ
Специализирани поделения
Чл. 28. (1) Специализираните поделения 
към Държавно предприятие „Радиоактивни 
отпадъци“ са стратегически обекти от зна­
чение за националната сигурност.
(2) Инженерното обезпечаване на дейността 
на специализираните поделения се осъществя­
ва от управление „Инженерно-производствена 
дейност“.
(3) Специализирано поделение „Извеждане 
от експлоатация 1 – 4 блок“ се ръководи от 
програмен директор „Извеждане от експлоа­
тация 1 – 4 блок“.
(4) Специализираните поделения „Радио­
активни отпадъци – Козлодуй“, „Постоянно 
хранилище за радиоактивни отпадъци – Нови 
хан“ и „Национално хранилище за радио­
активни отпадъци“ се ръководят от главни 
инженери, които са на пряко подчинение на 
заместник изпълнителния директор с ресор 
„Управление на радиоактивни отпадъци“.
Чл. 29. (1) Специализираното поделение 
„Извеждане от експлоатация 1 – 4 блок“ е зве­
но, което безопасно стопанисва и експлоатира 
останалите в работа технологични системи, 
съоръжения и оборудване на спрените ядрени 
мощности в АЕЦ „Козлодуй“, организира и 
извършва изцяло дейността по извеждане от 
експлоатация, разкомплектоване, демонтаж и 
последващи дейности на изведените от екс­
плоатация ядрени съоръжения със следните 
основни функции:
1. осигурява дейността на предприятието 
по програми за подготовка на извеждане от 
експлоатация на ядрени съоръжения;
2. осъществява експлоатация на ядрените 
съоръжения в режим като „Съоръжения за 
управление на радиоактивни отпадъци, под­
лежащи на извеждане от експлоатация“;
3. подготвя извеждането от експлоатация, 
включително радиологично обследване и 
отстраняване на опасни и други отпадъци, 
останали от експлоатацията на блоковете;
4. осъществява подготовка за извеждане от 
експлоатация на всички системи от спрените 
ядрени блокове 1 – 4;
5. осъществява управление на генерираните 
при технологичните процеси радиоактивни 
отпадъци и други опасни отпадъци до преда­
ването им за кондициониране и последващо 
съхранение в СП „РАО – Козлодуй“;
6. подготвя инфраструктурата, включи­
телно доставка на оборудване и материали, 
дейности по поддръжка на площадката и 
управление на проекта по извеждане от екс­
плоатация;
7. осъществява демонтажа на оборудване и 
системи, включително демонтаж на замърсено 
и активирано оборудване;
8. осъществява фрагментацията на демон­
тирани материали и оборудване;